స్వీడన్
స్వీడన్ (స్వీడన్ సామ్రాజ్యం) ఉత్తర యూరప్‌కు చెందిన ఒక దేశము. స్కాండినేవియా ద్వీపకల్పానికి చెందిన ఒక నార్డిక్ కౌంటీ. 1995 జనవరి 1 నుంచి యూరోపియన్ యూనియన్ లో భాగమైంది. దీని రాజధాని నగరం స్టాక్ హోం.దేశ ఉత్తర మరయి పశ్చిమ సరిహద్దులలో నార్వే, తూర్పు సరిహద్దులో ఫిన్‌లాండ్,ఆగ్నేయ సరిహద్దులో డెన్మార్క్ ఉన్నాయి.దీని వైశాల్యం 449,964 చ.కి.మీ. స్వీడన్ వైశాల్యపరంగా చూస్తే యూరప్ లో ఐదవ మరియు పశ్చిమ యూరప్లో మూడవ అతి పెద్ద దేశం. అయితే ఇక్కడ మెట్రోపాలిటన్ నగరాలను మినహాయిస్తే మిగతా ప్రాంతాలలో జన సాంద్రత చ.కి.మీకు 20 మాత్రమే. 84% శాతం మంది నగరాలలోనే నివసిస్తారు. నగరాల మొత్తం వైశాల్యం దేశ వైశాల్యంలో 1.3% మాత్రమే.జనసంఖ్య 10 మిలియన్లు. ఇక్కడి ప్రజల జీవన ప్రమాణాలు చాలా మెరుగ్గా ఉంటాయి. ఇది చాలా ఆధునికమైన మరియు స్వేచ్ఛాయుతమైన దేశం. పర్యావరణ సంరక్షణ, వాతావరణ సమతౌల్యాన్ని పాటించడానికి ప్రభుత్వం ఇచ్చే ప్రాధాన్యతను అక్కడి ప్రజలు మనస్ఫూర్తిగా ఆహ్వానిస్తారు.దేశంలో 2.3 మిలియన్ల ప్రజలు విదేశీ నేపథ్యం కలిగి ఉన్నారు.జనసాంధ్రత చ.కి.మీ 22. ప్రజలు అధికంగా దక్షిణ భూభాగంలో అధికంగా ఉన్నారు.ఇక్కడ దాదాపు దేశంలో సగం మంది ప్రజలు నివసిస్తున్నారు.నగరప్రాంతాలలో దాదాపు 85% ప్రజలు నివసిస్తున్నారు.
స్వీడన్
స్వీడన్లో ఎక్కువకాలం రేడియో, టెలివిజన్లలో ప్రజా ప్రసార సంస్థలు గుత్తాధిపత్యాన్ని నిర్వహించాయి. 1925 లో లైసెన్స్ ఫండ్డ్ రేడియో ప్రసారాలు ప్రారంభమయ్యాయి. రెండవ రేడియో నెట్వర్కును 1954 లో ప్రారంభించారు. పైరేట్ రేడియో 1962 లో ప్రారంభించారు. 1979 లో లాభాపేక్షలేని కమ్యూనిటీ రేడియో అనుమతించబడింది. 1993 లో స్థానిక వాణిజ్య రేడియో ప్రారంభమైంది.
1956 లో లైసెన్స్ ఫండ్డ్ టెలివిజన్ సేవ అధికారికంగా ప్రారంభించబడింది. 1969 లో టి.వి.2 రెండవ ఛానల్ ప్రారంభించబడింది. 
1970 ల చివరి నుండి ఈ రెండు ఛానెళ్ళను స్వరిజెస్ టెలివిజన్ నిర్వహిస్తుంది. 1980 లో కేబుల్, ఉపగ్రహ టెలివిజన్ అందుబాటులోకి వచ్చే వరకు ఒక గుత్తాధిపత్యం ఉండేది. 1987 లో మొదటి స్వీడిష్ భాషా ఉపగ్రహ చానెల్ టి.వి.3 లండన్ నుండి ప్రసారం చేయబడింది. ఇది తర్వాత 1989 లో చానల్ 5 (అప్పుడు నార్డిక్ ఛానల్ అని పిలుస్తారు), 1990 లో టి.వి.4 ప్రసారం చేయబడింది.